Suurta luovuutta. Hädän hetkellä me tarvitsemme suurta luovuutta.
Keskustellaan. Suuri luovuus on hämmästyttävän, uskomattoman, järkevän, järjettömän voimakasta.
Suuri luovuus voi levittää suvaitsevaisuutta, puolustaa vapautta ja
saada koulutuksen vaikuttamaan mahtavalta idealta.
(Naurua)
Suuri luovuus voi paljastaa puutteita
tai näyttää, että puute ei olekaan kuvitellun kaltaista.
Suuri luovuus voi tehdä poliitikoista äänestämisen arvoisia
tai puolueista vaalikelvottomia.
Se voi saada sodan näyttämään tragedialta tai farssilta.
Luovuus on meemien luoja, joka laittaa sloganeita t-paitoihimme
ja hokemia huulillemme.
Se on tiennäyttäjä, joka ohjaa meidät yksinkertaista reittiä pitkin
läpi moraalin läpäisemättömän labyrintin.
Tiede on älykästä, mutta suuri luovuus on jotain vähemmän tiedonomaista ja
enemmän maagista. Ja nyt me tarvitsemme sitä magiaa.
Nyt on suuren hädän hetki.
Ilmasto muuttuu nopeasti, liian nopeasti.
Suurta luovuutta tarvitaan tekemään sen mitä se parhaiten osaa:
herättää meidät voimakkailla luovilla ideoilla ajattelemaan eri tavalla.
Ja houkuttaa meidät toimimaan eri tavalla
ihastuttavilla luovuuden maistiaisilla.
Tässä on eräs sellainen maistiainen eräästä hankkeesta, jossa olen mukana,
jonka tarkoituksena on käyttää luovuutta inspiroimaan ihmisiä ympäristöystävällisemmiksi.
(Video) Mies: Taidankin kävellä tänään ajamisen sijaan.
Kertoja: Niin hän käveli, ja kävellessään hän näki asioita.
Outoja ja ihania asioita, joita hän ei olisi muuten nähnyt.
Peuran, jolla oli kutiava jalka. Lentävän moottoripyörän.
Isän ja tyttären, jotka erotti polkupyörästä salaperäinen seinä.
Ja hän pysähtyi. Hänen edessään käveli nainen.
Nainen, joka lapsena oli hypähdellyt hänen kanssaan pellolla
ja särkenyt hänen sydämensä.
Toki nainen oli vanhentunut vähän.
Itse asiassa hän oli vanhentunut paljonkin,
mutta mies tunsi vanhan kiihkon naista kohtaan palaavan.
"Ford" hän kutsui naista hiljaa. Sillä se oli naisen nimi.
"Älä sano enää sanakaan, Gusty" nainen sanoi.
Sillä se oli miehen nimi.
"Tiedän teltan asuntovaunun vieressä, joka on täsmälleen 300 metrin päässä täältä.
Mennään sinne ja rakastellaan. Teltassa."
Ford riisuuntui. Hän levitti jalan ja toisenkin.
Gusty tuli hänen sisäänsä uskalluksella ja rakasteli naista rytmikkäästi,
samalla, kun nainen kuvasi häntä, sillä nainen oli innokas amatööripornokuvaaja.
Maa järkkyi heidän allaan.
Ja he elivät onnellisina elämänsä loppuun asti.
Tämä kaikki tapahtui, koska mies päätti kävellä sinä päivänä.
(Aplodeja)
Andy Hobsbawm: Olemme kuulleet tiedettä, olemme käyneet keskustelun.
Moraalinen velvollisuus on esillä.
Suurta luovuutta tarvitaan käsittelemään se kaikki
ja tekemään siitä yksinkertaista ja selkeää.
Saada se ymmärretyksi. Saada ihmiset haluamaan toimia.
Tämä on kutsu, pyyntö,
uskomattoman lahjakkaalle TED-yhteisölle.
Aletaan luoviksi ilmastonmuutosta vastaan.
Ja tehdään se pian. Kiitos.
(Aplodeja)